Legal Document

Category: 1557

Text:
14. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 4913/294 της 25/28 Φεβρ. 1966 (ΦΕΚ Β' 116) Περί καθορισμού αποζημιώσεως των παραιτουμένων λόγω της υπό του Β.Δ. προβλεπομένης μετατάξεως. Έχοντες υπ’ όψιν: 1)Τας διατάξεις του άρθρ. 3 του Ν.Δ. 3616/56 "περί τροποποιήσεως και συμπληρώσεως του άρθρ. 6 του Ν.Δ. 406/47 και άλλων τινών διατάξεων". 2)Τας διατάξεις του άρθρ. 1 του 726/65 Β.Δ/τος "περί συγχωνεύσεως του εν Θεσσαλονίκη εδρεύοντος Ν.Π.Δ.Δ. υπό την επωνυμίαν Τ.Σ.Υ.Π.Ε.Θ. εις τον εν Αθήναις ιδρυμένον Ν.Π.Δ.Δ. υπό την επωνυμίαν Τ.Σ.Π.Α.Ε.". 3)Τας διατάξεις του άρθρου μόνου του υπ’ αριθ. 154/66 Β.Δ/τος "περί μετατάξεως του προσωπικού του Τ.Σ.Υ.Σ.Π.Ε.Θ. εις το Τ.Σ.Π.Ε.Α.Θ.". 4)Σύμφωνον γνώμην του Συμβουλίου Κοινωνικής Ασφαλίσεως, ληφθείσαν κατά την υπ’ αριθ. 2/11.8.65 συνεδρίασιν αυτού της ΙΔ' περιόδου, αποφασίζομεν: Όπως, οι εκ των υπαλλήλων του εις το Ταμείον Συντάξεων Προσωπικού Ημερησίων Εφημερίδων Αθηνών και Θεσσαλονίκης (Τ.Σ.Π.Ε.Α.Θ.) συγχωνευθέντος Ταμείου Συντάξεων Υπαλληλικού και Συντακτικού Προσωπικού Εφημερίδων Θεσσαλονίκης (Τ.Σ.Υ.Σ.Π.Ε.Θ.) παραιτούμενοι εντός τριμήνου προθεσμίας από της κοινοποιήσεως αυτοίς της δια του υπ' αριθ. 154/66 Β.Δ/τος προβλεπομένης μετατάξεως, δικαιούνται αποζημιώσεως διπλασίας της προβλεπομένης υπό των διατάξεων των Νόμ. 2112/20 και των τροποποιησάντων τούτον μεταγενεστέρως τοιούτων μη δυναμένης πάντως να υπερβή το ισόποσον δώδεκα μηνιαίων μισθών. Σελ. 810(δ) Τεύχος Θ33-Σελ. 126 39.Ι.α.14 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 180